Templierii. Istoria secreta a celui mai faimos ordin cavaleresc din Evul Mediu - Barbara Frale
O lectura incitanta despre cel mai puternic ordin militar din lumea medievala Cu o prefata semnata de Umberto Ecoo, lucrarea Barbarei Frale ne ofera informatii noi, revolutionare, despre Cavalerii Templieri, dupa sapte secole in care istoria acestui ordin a imbracat cele mai fascinante forme in imaginatia populara. La apogeul sau, Ordinul Cavalerilor Templieri rivaliza, ca putere economica, influenta politica si forta militara, cu regatele Europei. Pana cand Filip al IV-lea al Frantei a decis sa il elimine si i-a selectat pe inchizitorii capabili sa ii duca planurile la indeplinire. Au adunat astfel tot felul de zvonuri fanteziste despre membrii ordinului, alcatuind un mozaic teribil: crime, depravare, erezii de nerostit, coruptie, la care s-au adaugat si acuzatii de homosexualitate. Din insarcinarea inchizitorilor, autoritatile statului i-au arestat si torturat pe suspecti, iar in 1314 ultimul mare maestru al ordinului a fost ars pe rug. De-a lungul vremii, diverse scrieri - de la lucrari istorice impletite cu fantezia, pana la romane senzationaliste - au perpetuat zvonurile care le-au adus templierilor sfarsitul. Asa au ajuns acestia personaje principale in naratiuni incredibile despre practici secrete, secte gnostice, fratii satanice sau masoni iluminati. S-a spus inclusiv ca dupa desfiintarea ordinului templierii ar fi intrat in clandestinitate, continuandu-si activitatile, ba chiar aflandu-se si acum printre noi. Dar, asa cum puncteaza Ecco, cartea de fata a aparut ca un erudit si bine-venit antidot la aceste fraude literare. Barbara Frale analizeaza evolutiile religioase, socioculturale si politice care au dat nastere Ordinului Templierilor. Relateaza apoi ascendenta lor remarcabila, numeroasele realizari, si surprinde lupta pentru dominatie dintre biserica si stat, cea care va provoca, in final, spectaculoasa lor prabusire. Ceea ce diferentiaza expunerea sa de alte carti cu acelasi subiect este descoperirea uluitoare pe care a facut-o in Arhivele Secrete ale Vaticanului. Autoarea a gasit si a studiat Pergamentului Chinon, un document considerat multa vreme pierdut, care reprezinta inregistrarea scrisa a judecarii conducerii templiere de catre reprezentantii personali ai papei. Contine detalii despre ceremonia secreta de initiere a ordinului, care alimentase un mare scandal. Mai important, releva ca marele maestru si alti templieri de rang inalt au fost gasiti nevinovati de acuzatiile de erezie, fiind absolviti de acuzele mai putin serioase de catre autoritatea apostolica si reintegrati pe deplin in comunitatea catolica. Istoricii au considerat ca templierii nu se faceau vinovati de acuzatiile ce le fusesera aduse de Filip al IV-lea, dar multi alti oameni din afara mediului academic ii suspectau inca de erezie si de ocultism. Pergamentul Chinon reprezinta dovada definitiva si incontestabila a nevinovatiei templierilor si ar trebui sa puna capat pentru totdeauna acestor speculatii. Barbara Frale, savant si istoric, specializata in Arhivele Secrete ale Vaticanului, (...) si-a dedicat ani de cercetari si scrieri pe aceasta tema. Este o lucrare pe care am asteptat-o, o lectura excelenta si incitanta, sustinuta de documente istorice solide. - Umberto Ecco \n \n Tradus din limba engleza de Gabriel Tudor.